Арсений Тарковски
Сънища

Превод от руски: Светлозар Жеков, 2007

chitanka.info

На прага с очила съдбовни

присяда тайнствена нощта

и вавилонския съновник

чете като оракул тя.

Нагоре водят стъпалата

без перила без перила — под тях е ад.

И съдят сенки непознати

разноезичния ти свят.

В съда кой смисъл ще открие?

В какво е твоята вина?

От обща пещера сме ние,

писмеността ни е една.

Чак от потопа до Евклида

ти ще огледаш своя път.

Разкрий това, което видиш!

Чуй, синовете те зоват.

Пред нечий праг ще спреш ти в здрача,

додето, сякаш богове,

по пътя биволи се влачат

и трият хълбоци, и крачат,

и времето преживят все.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.